CELEX: 32015R0020
Language: el
Date: 2015-01-05 00:00:00
Title: Εκτελεστικός κανονισμός (ΕΕ) 2015/20 της Επιτροπής, της 5ης Ιανουαρίου 2015 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

8.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/20 ΤΗΣ ΕΠΙΤΡΟΠΉΣ
   της 5ης Ιανουαρίου 2015
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες που εκδίδονται στο πλαίσιο των εν λόγω εμπορευμάτων από τον παρόντα κανονισμό και οι οποίες δεν είναι σύμφωνες με τον παρόντα κανονισμό να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2015.
      
         
            Για την Επιτροπή,
         
         
            εξ ονόματος του Προέδρου,
         
         Heinz ZOUREK
         
            Γενικός Διευθυντής Φορολογίας και Τελωνειακής Ένωσης
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Ηλεκτρονική συσκευή (αποκαλούμενη «media server») που περιλαμβάνει ενσωματωμένη μνήμη flash χωρητικότητας 2 TB, σκληρό δίσκο με χωρητικότητα μνήμης 4 TB και επεξεργαστή MPEG για διάφορους μορφότυπους βίντεο, εικόνας και ήχου.
                  Η συσκευή είναι εξοπλισμένη, μεταξύ άλλων, με τις ακόλουθες διεπαφές:
                  
                              —
                           
                           
                              δύο χάλκινες θύρες εισόδου του 1Gbe (GigaBit ethernet) για λήψη,
                           
                        
                              —
                           
                           
                              δύο θύρες συνεχούς ροής τύπου SFP των 10Gbe (μικρού σχήματος με βύσμα) για μετάδοση δεδομένων,
                           
                        
                              —
                           
                           
                              δύο χάλκινες θύρες διαχείρισης 1Gbe για τη διαχείριση της συσκευής,
                           
                        
                              —
                           
                           
                              δύο θύρες USB.
                           
                        Η συσκευή χρησιμοποιεί τους ακόλουθους μορφότυπους μέσων επικοινωνίας:
                  
                              —
                           
                           
                              MPEG-2 TS και MPEG-4 (H.264),
                           
                        
                              —
                           
                           
                              μεταβλητή (VBR) και σταθερή ταχύτητα δυαδικών ψηφίων (CBR),
                           
                        
                              —
                           
                           
                              υψηλής (HD) και συνήθους ευκρίνειας (SD).
                           
                        Η συσκευή είναι σε θέση να παρέχει έως 2 500 ροές με ταχύτητα 3,75 Mbps.
                  Η συσκευή χρησιμοποιείται από παρόχους καλωδιακής ή διαδικτυακής τηλεόρασης για διανομή κατά παραγγελία πολυμεσικών προϊόντων σε καταναλωτές.
                  Πολυμεσικά προϊόντα, όπως βίντεο, φωτογραφίες, δεδομένα και ήχος, ανταλλάσσονται (λήψη και μετάδοση) μεταξύ εξυπηρετητών μέσων επικοινωνίας, εγκατεστημένων εντός του δικτύου των παρόχων. Η συσκευή καταγράφει το λαμβανόμενο περιεχόμενο και το μεταδίδει κατά παραγγελία μέσω ροής OTT (επιφυούς τεχνολογίας) στον τερματικό εξοπλισμό των πελατών, π.χ. σε τηλεοπτικούς δέκτες, αυτόματες μηχανές επεξεργασίας δεδομένων, κονσόλες παιχνιδιών ή κινητά τηλέφωνα.
               
               
                  8525 60 00
               
               
                  Η κατάταξη καθορίζεται από τους γενικούς κανόνες 1, 3γ) και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 8525 και 8525 60 00.
                  Η συσκευή έχει σχεδιαστεί για να εκτελεί δύο ή περισσότερες εναλλακτικές λειτουργίες (τηλεπικοινωνίες της κλάσης 8517, συσκευές εγγραφής ή αναπαραγωγής βίντεο της κλάσης 8521 και μετάδοση της κλάσης 8525). Δεν είναι δυνατόν να προσδιοριστεί η κύρια λειτουργία της συσκευής, κατά την έννοια της σημείωσης 3 του τμήματος XVI, δεδομένου ότι κάθε λειτουργία είναι εξίσου σημαντική για τη χρήση της συσκευής. Κατά συνέπεια, το προϊόν πρέπει να καταταχθεί στην τελευταία κατά σειρά αρίθμησης κλάση μεταξύ εκείνων που μπορούν να ληφθούν εξίσου υπόψη. Η κατάταξη στις διακρίσεις 8517 ή 8521 επομένως αποκλείεται.
                  Δεδομένου ότι η συσκευή είναι σε θέση όχι μόνο να μεταδίδει αλλά και να λαμβάνει, εντός του δικτύου των παρόχων, περιεχόμενο βίντεο (τηλεοπτικά σήματα) από άλλους εξυπηρετητές μέσων επικοινωνίας, αποκλείεται η κατάταξη στη διάκριση 8525 50 00.
                  Η συσκευή πρέπει επομένως να καταταχθεί στον κωδικό ΣΟ 8525 60 00 ως συσκευή μετάδοσης με ενσωματωμένη συσκευή λήψης.